EELNÕU	
KORRALDUS	
	
Meriküla	26. august 2025 nr 	
	
Projekteerimistingimuste andmine 
Suurupi külas Suurupi tee 30 aiamaja laiendamiseks ehitusprojekti koostamiseks		
	
24.07.2025 esitati läbi ehitisregistri Harku Vallavalitsusele projekteerimistingimuste taotlus Suurupi külas Suurupi tee 30, katastritunnusega 19803:003:0001, elamumaa sihtotstarbega, 4090 m² suurusega katastriüksusele aiamaja laiendamiseks ehitusprojekti koostamiseks.

Ehitisregistri andmetel on kinnistul aiamaja (registrikood 116054283 ehitisealune pind 35,5 m2, maht 159,7 m³), majandushoone  (registrikood 116054286 ehitisealune pind 36,0 m2, maht 160,0 m³), abihoone (registrikood 120270932 ehitisealune pind 42,0 m2, maht 42,0 m³) ja saun (registrikood 116054285 ehitisealune pind 60,0 m2, maht 163,0 m³). Maa-ja Ruumiameti veebilehel kättesaadava kaardirakenduse põhjal paikneb kinnistul aiamaja, kaks abihoonet ja väikeehitis.

Projekteerimistingimuste taotluse kohaselt soovitakse aiamaja laiendada üle 33% selle esialgu kavandatud mahust.

EhS § 26 lõike 1 kohaselt on projekteerimistingimused vajalikud ehitusloakohustusliku hoone või olulise avaliku huviga rajatise ehitusprojekti koostamiseks, kui puudub detailplaneeringu koostamise kohustus. EhS § 26 lõige 2 sätestab, et pädev asutus annab projekteerimistingimused hoone või olulise rajatise püstitamiseks või rajamiseks või laiendamiseks üle 33 % selle esialgu kavandatud mahust.

Planeerimisseaduse (PlanS) § 125 lõike 1 kohaselt on detailplaneeringu koostamine nõutav linnades, alevites ja alevikes ehitusloakohustusliku hoone püstitamiseks, olemasoleva hoone laiendamiseks üle 33% selle esialgu kavandatud mahust, olulise huviga rajatise püstitamiseks ja olulise ruumilise mõjuga ehitise ehitamiseks, kui olulise ruumilise mõjuga ehitise asukoht on valitud üldplaneeringuga.

Kuna ehitustegevust kavandatakse Suurupi külas, siis PlanS-st tulenevat detailplaneeringu koostamise kohustust ei esine.

PlanS § 125 lõige 2 sätestab, et lisaks PlanS § 125 lõikes 1 sätestatule on detailplaneeringu koostamine nõutav üldplaneeringuga määratud detailplaneeringu koostamise kohustusega alal või juhul.
Harku valla üldplaneeringu punkti 2.18.4 kohaselt on tiheasustusaladel kõikide arendustegevuste puhul kohustuslik detailplaneeringu koostamine.

Kinnistu jääb üldplaneeringu kohaselt tiheasustusalale. Samas ei ole kavandatav ehitustegevus käsitatav arendustegevusena. Seega ei tulene ka Harku valla üldplaneeringust taotletava läbiviimiseks detailplaneeringu koostamise kohustust.

Eeltoodust tulenevalt on käsitletaval juhul projekteerimistingimuste andmine võimalik.

EhS § 31 lg 4 punkti 1 kohaselt esitatakse projekteerimistingimuste eelnõu vajaduse korral kooskõlastamiseks asutusele, kelle seadusest tulenev pädevus on seotud projekteerimistingimuste taotluse esemega. Suurupi tee 30 kinnistu asub osaliselt riigitee 11392 Suurupi tee L1 kaitsevööndis. Sellest tulenevalt esitas vallavalitsus projekteerimistingimuste eelnõu kooskõlastamiseks Transpordiametile. Transpordiamet kooskõlastas oma 2025  saadetud kirjaga nr eelnõu märkustega, millega on käesolevat eelnõud täiendatud.

EhS § 33 lg 1 kohaselt kehtivad projekteerimistingimused viis aastat. Põhjendatud juhul võib pädev asutus projekteerimistingimuste kehtivuseks sätestada teistsuguse tähtaja või muuta projekteerimistingimuste kehtivuse tähtaega.

Harku Vallavalitsus peab põhjendatuks projekteerimistingimuste kehtivuse tähtajaks kolme aasta määramist, kuna kolme aastat võib pidada piisavaks ajaks soovi korral ehitusprojekti koostamiseks ja ehitusloa taotlemiseks. Juhul kui isik nimetatud aja jooksul ehitusluba ei taotle, ei piira miski tema poolt uute projekteerimistingimuste taotlemist sellele järgneval ajal, aga arvestades siis kehtivate üldiste kasutus- ja ehitustingimustega.

Ehitusseadustiku § 26 lõike 1, lõike 2 punkti 2, lõigete 3 ja 4, § 28, § 33 lõike 1, planeerimisseaduse § 125 lõigete 1 ja 2, Harku valla üldplaneeringu, 31.05.2018 Harku Vallavolikogu otsusega nr 51 kehtestatud Harku valla ehitustingimusi, miljööväärtuslikke alasid ja väärtuslikke maastikke määrava ning tihehoonestusalasid täpsustava teemaplaneeringu, kohaliku omavalitsuse korralduse seaduse § 6 lõike 1, § 22 lõike 2 ja Harku Vallavolikogu 25. mai 2017 määruse nr 21 “Harku valla ehitusmäärus” § 9 punkti 2 alusel:

1.	Anda projekteerimistingimused aiamaja laiendamiseks ehitusprojekti koostamiseks aadressil Harku vald, Suurupi küla, Suurupi tee 30 vastavalt lisale 1.

2.	Projekteerimistingimused kehtivad 26. augustini 2028 (kaasa arvatud).

3.	Korraldust on võimalik vaidlustada 30 päeva jooksul selle teatavakstegemisest arvates, esitades vaide Harku Vallavalitsusele haldusmenetluse seaduse sätestatud korras või kaebuse Tallinna Halduskohtule halduskohtumenetluse seadustikus sätestatud korras.

4.	Korraldus jõustub teatavakstegemisest.
	
(allkirjastatud digitaalselt)	
	(allkirjastatud digitaalselt)	
Erik Sandla		
Vallavanem	Maarja Lehemets-Tihhanov 	
	Vallasekretär	

Jaotuskava: EHR-is Menetlus nr 502828, ALLAN JÄRVE, aivi.jarve@gmail.com, 
AIVI JÄRVE, aivi.jarve@gmail.com, 
Plaan 2 OÜ, tiina@plaan2.ee